નવી દિલ્હી: પૂર્વ વડા પ્રધાન ડો. મનમોહનસિંહના પૂર્વ મીડિયા સલાહકાર સંજય બારુએ પોતાના એક નવા પુસ્તકમાં ચોંકાવનારો ખુલાસો કર્યો છે કે કોંગ્રેસ પક્ષે પૂર્વ વડા પ્રધાન અને પક્ષના પૂર્વ અધ્યક્ષ નરસિંહરાવનાં અવસાન પર પોતાનાં વડાં મથકનાં દરવાજા બંધ કરી દીધાં હતાં અને ઔપચારિક અંતિમ વિદાય આપવા મનાઈ ફરમાવી દીધી હતી. કારણ કે નરસિંહરાવે કોંગ્રેસ પક્ષ પર નહેરુ-ગાંધી પરિવારના માલિકી અધિકારને સમાપ્ત કરવાનો અપરાધ કર્યો હતો. સંજય બારુએ એવો પણ ઘટસ્ફોટ કર્યો છે કે ૧૯૯૧માં વડા પ્રધાન પદ માટે શંકર દયાળ શર્મા સોનિયાની પ્રથમ પસંદ હતા.